**Օսկար դուքս Սկոնե**\_ (Նորին թագավորական մեծություն դուքս, Օսկար Կառլ Ուլոֆ, շվեդ.՝ H.K.H. Oscar Carl Olof, hertig av Skåne, մարտի 2, 2016(2016-03-02), Կարոլինսկայի համալսարանի հիվանդանոց), շվեդ արքայազն, դուքս Սկոնե, շվեդական թագավորության թագաժառանգ թագուհի Վիկտորիայի և նրա ամուսնու Վեսերգյոթլանդի դուքս Դանիելի երկրորդ որդին։ Հանդիսանում է Շվեդիայի թագավոր Կառլ XVI Գուստաֆի և թագուհի Սիլվիի չորրորդ թոռը։ Նա զբաղեցնում է շվեդական գահը ժառանգելու գծով երրորդ տեղը՝ մորից և քրոջից՝ Նորին թագավորական մեծություն Էստել Սիլվիա Եվա Մերիից հետո։

Ծնունդ
------

2015 թվականի սեպտեմբերի 4–ին թագավորական ընտանիքը հայտնեց, որ թագուհի Վիկտորիան 2016 թվականի մարտին երկրորդ երեխայի ծնունդին է սպասում։

Արքայազն Օսկարը ծնվել է 2016 թվականի մարտի 2–ին ժամը 20:28–ին՝ մայրաքաղաքի Կարոլինյան հիվանդանոցում։ Կայացած մամուլի ասուլիսի ժամանակ արքայազն Դանիելն ասել է, որ նորածնի հասակը 52 սմ է, քաշը՝ 3 655 գրամ։ Ըստ օրենքի, որը Շվեդիայում գործել է 1980 թվականից, նորածին արքայազնը հանդիսանում է երրորդը՝ շվեդական գահի ժառանգման իրավունքի՝ իր մորից և քրոջից հետո։ Իր ծնունդով նա չորրորդ տեղ է մղել իր զարմիկին՝ թագաժառանգ Կարլ Ֆիլիպին։ Լինելով բրիտանական թագուհի Մարգարիտա Վիկտորիա Շառլոտայի նախաթոռը՝ արքայազն Օսկարը դասվել է բրիտանական գահի ժառանգորդների կազմի մեջ։

Օսկարի անունն ու տիտղոսները հայտարարվել են նախարարների խորհրդի նիստում՝ մարտի 3–ին՝ թագավոր Կառլ XVI Գուստաֆի կողմից, որից հետո արքունիքում կատարվել է շնորհակալական մաղթանք։ Օսկար, Կառլ և Ուլոֆ անունները տարբեր ժամանակներում կրել են Շվեդիայի արքաները. Կառլ XV–ը՝ 1859 թվականին և Գուստավ VI Ադոլֆը՝ 1950 թվականներին։

Թագաժառանգի ծնունդը նշվել է հրավառությամբ՝ 21 զարկով ՝ Շեպպսհոլմեն կղզում, որը դեմ դիմաց է գտնվում Ստոկհոլմյան պալատին։ Հրավառություն է եղել նաև Բուդենում, Հերնյոսանդում, Կարլսկրունայում և Գյոթեբորգում։

2016 թվականի մայիսի 27–ին արքայազն Օսկարը կնքվել է արքեպիսկոպոս Անտիե Յակելենի ձեռամբ՝ Ստոկհոլմի Թագավորական պալատի մատուռում։ Կնունքին ներկա են եղել արքայազն Ֆրեդերիկ Դանիացին, թագուհի՝ Մետտե–Մարիտ Նորվեգացին, զարմուհի՝ թագուհի Մադլենը, Օսկար Մագնուսոնը (թագուհի Քրիստինայի որդին, թագուհի Վիկտորիայի զարմիկը) և Հանս Օստրյոմը (արքայազն Դանիելի զարմիկը)։ Կնունքի ուղիղ հեռարձակումը իրականացվել է շվեդական հանրային հեռուստատեսային կազմակերպության՝ SVT–ի կողմից։

Պարգևներ
--------

* Շվեդիա Սերոֆիմյան շքանշանի ասպետ (ծննդյան պահից);
* Շվեդիա Կառլ XIII շքանշանի ասպետ (ծննդյան պահից);

Ծանոթագրություններ
------------------

1. 1 2 3 4  *Lundy D. R.* The Peerage
2. ↑
3. ↑  «Երեխաներ, որոնք շուտով կկառավարեն աշխարհը (լուսանկարներ)». *www.tert.am*. Արխիվացված է օրիգինալից 2017 թ․ մայիսի 17-ին. Վերցված է 2018 թ․ նոյեմբերի 1-ին.
4. ↑  «У шведской наследной принцессы родился второй ребенок». *ТАСС*. Վերցված է 2018 թ․ նոյեմբերի 1-ին.
5. ↑  «Kronprinsessparet väntar barn / The Crown Princess Couple is expecting a child - Sveriges Kungahus». *www.kungahuset.se* (շվեդերեն). Արխիվացված է օրիգինալից 2019 թ․ հունվարի 29-ին. Վերցված է 2018 թ․ նոյեմբերի 1-ին.
6. ↑  «Kronprinsessan Victoria och Prins Daniel har fått en son - Sveriges Kungahus». *www.kungahuset.se* (շվեդերեն). Արխիվացված է օրիգինալից 2018 թ․ հոկտեմբերի 19-ին. Վերցված է 2018 թ․ նոյեմբերի 1-ին.
7. ↑  «В Швеции крестили принца Оскара». *Газета.Ru*. Արխիվացված է օրիգինալից 2017 թ․ դեկտեմբերի 8-ին. Վերցված է 2018 թ․ նոյեմբերի 1-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Rodovid |

 |